open-index/open-wikipedia-markdown huggingface dataset:
A̱ka̱sasaaikurum Naijeriya

**A̱ka̱sasaaikurum Naijeriya** na (á̱ ka ngyei **a̱yaaba̱nki Naijeriya**) nang á̱ lyen ti̱nta Naijeriya a̱ni, bibya á̱ tak tatak ka a̱ni:

#Access Bank Plc
#Fidelity Bank Plc
#First City Monument Bank Limited
#First Bank of Nigeria Limited
#Guaranty Trust Holding Company Plc
#Union Bank of Nigeria Plc
#United Bank for Africa Plc
#Zenith Bank Plc

**A̱ka̱sasaaikurum Naijeriya** na nang á̱ lyen mami Naijeriya a̱ni, bibya á̱ tak tatak ka a̱ni:
#Citibank Nigeria Limited
#Ecobank Nigeria
#Heritage Bank Plc
#Keystone Bank Limited
#Polaris Bank Limited. A̱ka̱mbwon Skye Bank Plc wu.[2]
#Stanbic IBTC Bank Plc
#Standard Chartered
#Sterling Bank Plc
#Titan Trust Bank Limited
#Unity Bank Plc
#Wema Bank Plc

**A̱ka̱sasaaikurum Naijeriya** na nang á̱ lyen ma̱ng si̱sa Naijeriya a̱ni, bibya á̱ tak tatak ka a̱ni:
#Globus Bank Limited[3]
#Parallex Bank Limited
#Providus Bank Limited
#SunTrust Bank Nigeria Limited

**A̱ka̱sasaaikurum Naijeriya** ba̱ turung kpangti̱n Naijeriya a̱ni ba, bibya tatak ka a̱ni:
#Jaiz Bank Plc
#TAJBank Limited

This is a list of Microfinance Banks in Nigeria:

#Mutual Trust Microfinance Bank
#Rephidim Microfinance Bank
#Shepherd Trust Microfinance Bank
#Empire Trust Microfinance Bank
#Finca Microfinance Bank Limited
#Fina Trust Microfinance Bank
#Accion Microfinance Bank
#Peace Microfinance Bank
#Infinity Microfinance Bank
#Pearl Microfinance Bank Lim

This is a list of Online-Only Microfinance Banks in Nigeria:
#Sparkle Bank
#Kuda Bank
#Rubies Bank
#VFD MFB
#Mint Finex MFB
#Mkobo MFB

**A̱ka̱sasaaikurum á̱nietkaswuo Naijeriya**, bibya á̱ tak tatak ka a̱ni:
#Coronation Merchant Bank
#FBNQuest Merchant Bank
#FSDH Merchant Bank
#Rand Merchant Bank
#Nova Merchant Bank.

## Bu nwuan
* A̱gba̱ndang A̱lisaaikurum Naijeriya
* Tung nzwa Naijeriya

## Ya̱fang


## A̱ka̱fwuop nta
* List of deposit money banks and financial holding companies operating in Nigeria as at December 29, 2017 (di̱n Shong)
A̱khwot Á̱kwop A̱byin Naijeriya

**A̱khwot A̱kwop A̱byin Naijeriya** (Shong: Nigerian Army, **NA**) yet sa jhyiung ja mi̱n A̱khwot Á̱kwop Naijeriya wu. Ba̱ yet á̱niet kwan zwang a̱byin bya. Si̱ huni hwa ghai mba ma̱ng á̱si̱ ba̱ kwan zwang ji ma̱ a̱sa̱khwot ku mi̱n kyai tswazwa a̱ni. A̱ca̱cet ba bibya á̱ ngyei Nigerian Army Council (NAC).

## Ya̱fang
A̱khwot Á̱kwop A̱sa̱khwot Naijeriya

**A̱khwot Á̱kwop A̱sa̱khwot Naijeriya** (Shong: Nigerian Navy, **NN**) yet sa jhyiung ja ma̱ A̱khwot Á̱kwop Naijeriya wu. A̱ yet a̱nyiung ma̱ng a̱khwot á̱kwop a̱sa̱khwot mi̱ vam-a̱byin Afrika a̱ laai swak ma̱ng shi a̱ni, a̱ byia̱ á̱nietnta̱m ma̱ a̱di̱di̱t, a mbeang mba ba̱ yet A̱yaacok Khwong Kyai A̱sa̱khwot a̱ni.

## Ya̱fang


## A̱ka̱fwuop nta
* A̱ma̱ntei a̱gwomna̱ti  (di̱n Shong) 
* A̱ma̱ntei Kwok-i A̱khwot A̱kwop A̱sa̱khwot Naijeriya  (di̱n Shong)
* Nkyang nang á̱ cat a̱ni mat kwok A̱khwot A̱kwop A̱sa̱khwot Naijeriya (di̱n Shong)
A̱khwot Á̱kwop Tswazwa Naijeriya

**A̱khwot A̱kwop Tswazwa Naijeriya** wu (Shong: Nigerian Air Force, **NAF**) yet sa jhyiung ja mi̱ A̱khwot Á̱kwop Naijeriya wu. Nggu wa yet sa ji̱ yet a̱shushyuo wu lan mi̱  sot A̱khwot Á̱kwop Naijeriya ji.
A̱ si̱ yet jhyiung mi̱ a̱si̱ ji̱ swak ma̱ng shi a̱ni mami Afrika ma̱ng á̱nietnta̱m ba̱ tat kpa̱mkpaan ma̱ng 15,000 a̱ni a si̱ byia̱ nkyangcung tswazwa nang ntangka̱i nyia̱ Cengdu F-7 Caina 8, ntangka̱i nyia̱ A̱lfa Jet Dassault-Dornier 13, JF-17 Thunder Block II 3 ma̱ng a̱ka̱man tswam Super Tucano 12, ntangka̱i nyia̱ FA nce M-346 24 nang á̱ ku nyia̱ oda a̱ni, a̱ca̱cet kukwon a̱sa̱khwot tswam ndong a̱si̱ A̱li̱kopta ma̱ a̱di̱di̱t, a̱yaadi̱ron ta̱gba̱k ba̱ byia̱ nkyangzwang, ma̱ng nkyangcung tswazwa a̱khwot a̱kwop nang á̱ shyei nkyang ma̱ng á̱na a̱ni.

## Ya̱fang


## A̱ka̱fwuop nta
* A̱yaarank A̱khwot A̱kwop – A̱khwot A̱kwop A̱byin, A̱khwot A̱kwop A̱sa̱khwot ma̱ng A̱khwot A̱kwop Tswazwa
* A̱ma̱ntei a̱gwomna̱ti
* Nigerian Air Force including its size, bases, ranks, and insignia of officers and members; number and names of those with the rank of Wing Commander &#91;NGA34154.E&#93; 30 March 2000  (available at ecoi.net) (accessed 25 October 2013) 
* The Nigerian Presidential Air Fleet: The Untold Story (di̱n Shong)
* Nigerian Air Force
* Air Force Military School, Jos
* Proposed sale of three C-130s to Senegal (di̱n Shong)
* A̱ma̱ntei kwok á̱nietnta̱m A̱khwot A̱kwop Tswazwa Naijeriya 
* Nkyang na̱ myim a̱yin gu byia̱ di̱ kwok á̱nietnta̱m A̱khwot A̱kwop Tswazwa Naijeriya
* Nigeria airforce recruitment past questions
A̱khwot Á̱kwop Naijeriya

**A̱khwot Á̱kwop Naijeriya** wu, nggu wa yet á̱nietnzwang Ri̱pobi̱lik Mundundung Naijeriya ba. A̱ shyia̱ ma̱ng mbwak nani: A̱khwot A̱kwop A̱byin Naijeriya wu, A̱khwot A̱kwop Tswazwa Naijeriya wu ma̱ng A̱khwot A̱kwop A̱sa̱khwot Naijeriya wu.

## Fang a̱zanson
* Sot Tat-a̱pyia̱ A̱khwot Á̱kwop A̱byin Naijeriya ma̱ng A̱vwuofang (1992). "Nkhang A̱khwot Á̱kwop A̱byin Naijeriya 1863–1992" (di̱n Shong). A̱buja.

## A̱ya̱fang

## A̱ka̱fwuop nta
* Shan Cok A̱byin Naijeriya 
* A̱khwot Á̱kwop A̱byin Naijeriya 
* A̱khwot Á̱kwop A̱sa̱khwot Naijeriya 
* A̱khwot Á̱kwop Tswazwa Naijeriya
A̱khwut

**A̱khwut** ka (á̱kpa: **a̱khwukhwut** *ba*) yet kap nvam hwa ma̱ng a̱ka̱wa̱tyia̱ shai ntak mbeang a̱bwan ntak. A̱khwut kya beang gwun tak hu ka̱ a̱yin na swan a̱byin.

## Ya̱fang
A̱kpang

**A̱kpang** wu (á̱  lyen ma̱ng **kikyak** a̱ni; a̱kpa: **a̱yaa̱kpang** *ba*) yet kyang á̱ mang a̱byin a̱ni, ka̱ a̱ doot a̱ mmyia̱, ka̱ a̱ doot a̱ nswan a̱ fwung.

## Ya̱fang
A̱kpat

**A̱kpat** wu (a̱tyonyiung: **a̱tyokpat** wu; a̱lyoot a̱pyia̱: **Hausawa**, *Ausa* meang; a̱lyoot nta: lyuut Lyiatfi̱ransa *Haoussa*, lyuut Lyiatshong *Hausa*, Idoma *Abakpa*) yet nwap Cadik ja ji̱ yai ba̱t di̱ fam Sahet hu ma̱ng nfam Sa̱vana nang á̱nietbishyi nwai nshyia̱ ma̱ a̱di̱di̱t a̱ni bah, mbeang susot nswat di̱ fam a̱tak Ni̱njer ma̱ng fam a̱za Naijeriya.
Ma̱ng a̱mgba̱m shi á̱niet miliyon 80 (tyan 2019), A̱kpat wu wa swak di̱ yet nwap Afrika jhyiung ji̱ byia̱ á̱niet a̱ swak a̱ni.

Susot á̱niet ji̱ lyiat Kpat ma̱nyin a̱ni ngyai koji di̱ fam Jenshyung Afrika ma̱ng a̱ta̱lyen taada cyet nat Haji di̱ nfam a̱za ma̱ng a̱tyin Sa̱hara na, ma̱ng susot á̱niet á̱ khap sak zan ma̱ a̱di̱di̱t a̱mami ma̱ng da̱ a̱beam a̱keang A̱ga̱da̱t. A̱kpat a̱ghyang ku shyei si̱ nwuai a̱ca̱cet a̱ka̱keang na̱ shi a̱ni ba̱t di̱ fam khwong kyai a̱sa̱khwot hu nang Legwot, Pa̱takwot, A̱kra, Abijan, Ba̱njut ma̱ng Kotonu mbeang nkap fam Afrika A̱za nang a̱byin Li̱biya, mi̱ shi a̱swap ndyia̱ 500. Á̱ ku nwuak ri̱pot nyia̱ A̱kpat wu khwi yet a̱nyiung mami á̱niet bibyin Bini, Kemerun, Khwong A̱ta̱m Nzwuom, Caad, Sudan, Ri̱pobi̱lik A̱tyia̱ka̱u Afrika, Ri̱pobi̱lik Konggo ji, Togo, Gana, Eritrea, Gini A̱kwa̱toriya, Ga̱bon, Senegal ma̱ng Ga̱mbiya ji.

A̱kpat wu swan si̱sak ma̱ng taada ma̱ a̱cyuang a̱baka̱keang nia, mbeang a̱ka̱keang na̱ laai yet a̱ca̱cet a̱ni, ma a̱ji wa á̱ cyui á̱ga̱fi̱p, go nkyangzwa ma̱ng nyák, á̱ ka ncong a̱bwuang a̱mali ma̱ng gbang di̱ nfam-a̱byin Afrika. A̱lyem nggu wu yet Kpat ja, a̱lyem Afro-A̱siya ka̱ shyia̱ di̱ sot Cadik, ji̱ si̱ yet a̱lyem mbyin Afrika nang á̱ lyiat á̱ swak a̱ni. Si̱sak ji á̱ ngyei a̱tyu a̱ yet A̱kpat a̱ni ca̱caat ma̱ng sot-mbyin nggu ji da̱ a̱lyem Kpat ka ja yet: *Bahaushe* ("a̱tyokpat-a̱sam"), *Bahaushiya* ("a̱tyokpat-a̱nap"). 

A̱gba̱ndang a̱keang Da̱ura wa yet a̱ka̱watyia̱ taada A̱kpat ka. Á̱ ku kpaat a̱keang a̱kya gbangbang a̱zaghyi a̱mgba̱m a̱ca̱cet a̱ka̱keang A̱kpat na. Á̱nietba̱ngtyok A̱kpat ba ku nok taada ji̱ byia̱ a̱ni̱nan di̱ Ban tsaaí neet gbangbang. Ba̱ng si̱ tat a̱fwun, a̱ swan a̱lama taada wa ma̱ng ntyok A̱kpat na, a̱wot tsaai ji si̱ byia̱ ta̱m nang ji̱ nyia̱ a̱ni mi̱ mam song a̱yet Idi, nang á̱ lyen nang *Ranar Sallah* a̱ni (di̱n Tyap: Mam Kpaa̱pyia̱).

## Ya̱fang
A̱kusuru

**A̱kusuru** wu (á̱kpa: **A̱yaakusuru** *ba*) yet kyangzwa (ku nyam a̱mali) hwa, a̱ shi a̱ byii̱t a̱ si̱ byia̱ hya̱u. A̱ lat a̱za, zwa nggu ji la̱u ghwut di̱ yet a̱yaasai. Á̱ cok nggu di̱ nyia̱ nam wa ka̱ a̱ shi mmaai.

## Ya̱fang
Á̱nietza̱fan (nwap)

**Á̱nietza̱fan** ba (Á̱nietza̱fan: **Nneirigwe**; *[[Kpat (a̱lyem)|Kpat:]]* Miyango) yet nwap ja ji̱ shyia̱ ma̱ a̱di̱di̱t di̱ fam Sot A̱gwomna̱ti Mali Basa, Si̱tet Pi̱lato, Fam A̱ka̱wa̱tyia̱ Naijeriya a̱ni. Ba̱ lyiat da̱ a̱lyem á̱ ka ngyei Á̱nietza̱fan a̱ni (ku **Nkarigwe** da̱ a̱lyem mba ka), ka̱ yet A̱lyem A̱ka̱wa̱tyia̱ Pi̱lato a̱ni. Tyantung mba ji ja yet a̱keang Myiango, di̱ fam jenshyung a̱keangtung si̱tet hu, Nja̱t.

## Yai
Á̱ maai nshyia̱ Á̱nietza̱fan ba di̱ nfam Basa, Nja̱t ma̱ A̱za ma̱ng Nja̱t ma̱ A̱tak Sot A̱gwomna̱ti Mali Si̱tet Pi̱lato mbeang mi̱ Sot A̱gwomna̱ti Mali Ka̱uru, a̱tak Si̱tet Ka̱duna, Naijeriya.

## Taada
### Song
Di̱ si̱sak ji nang Á̱nietza̱fan ba song a̱ni, nfi̱ng á̱nietkhap Á̱nietza̱fan na ni̱ nta̱gak mat tyei laai á̱ga̱fi̱p gba̱gbak a̱ni mi̱ susong ji̱ byia̱ a̱meang ma̱ng sweap njen khap a̱ni. Susot a̱bwuang jhyang ma̱ng susot á̱byang a̱yaagwak nang á̱fwu, á̱niet a̱kat, ke a̱nietshap nkwon, mba ma mbyia̱ susong a̱ca̱cet mba ji. Á̱niet a̱kat ma mbye maat cong nyám nang vak nyian tyok taada tazwa nyám a̱yit a mbeang bi̱n ma̱ng fwuong a̱wun mba hu.

### Nyeang
Sangree (1969) dyuut: "Vak nyeang Á̱nietza̱fan ba ma̱ tsotswat ni̱ cat á̱tyok ba̱ nyeang a̱nyiuk a̱wot a̱nyiuk ba̱ ma nyeang á̱tyok ma̱ vwuon di̱ nfam nwap ji ma̱ a̱mgba̱m jen swat-a̱ca̱cet á̱niet mba hu a̱ni, a̱wot ku si̱ lak shim tyat nyeang. Á̱ ma ni̱ nnwuak nhu a̱li ma á̱niet-mbyin a̱tyok ba á̱ ma ni̱ nnwuak yet a̱tyia̱ kuzang nggwon nang a̱byii̱k wu byin a̱ni ma̱ a̱tyok wu nang gu shyia̱ mi̱ swat a̱ni di̱n jen kyiak a̱fa nggwon ka. Bang ma̱ng a̱nia, a̱nyiuk ni̱ nshyak a̱vwuonswat neet a̱tyok naat a̱tyok di̱ njen ma̱ a̱di̱di̱t nang ba̱ shyia̱ mi̱ swuan a̱ni, a̱wot si̱ nang ku yet nyia̱ nggwon nshyia̱ bah ba̱ ni̱ nswuo a̱bung ka̱u a̱ji ma̱ng nci̱ri̱ng neet a̱ghyang neet nggwon a̱nyiung ka̱ ke á̱ghyang mman na̱ ta̱yuk da̱ mba a̱ni. Susot nwuai ntswa mi̱ vam, nang kpa̱mkpaan a̱mgba̱m a̱ca̱cet a̱nyiuk nwap ba nshyia̱ ni, ni̱ nnang a̱ka̱sham gbi̱ngban ma̱ng nvak mun a̱pyia̱ mat nang a̱nyiuk ba zang da̱nian ka̱u ki̱ka̱u ma̱ng tyei tai nang vak nyeang hu mbyin mba ndyo a̱ni mi̱ swúan mba ji."

### Kwok a̱son
Mami taada, Á̱nietza̱fan ba yet nwap ja ji̱ ka̱u ki̱ka̱u di̱ mi̱n tyok ma̱ka̱wa̱tyia̱ a̱ni, a̱wot cet a̱mali ku lan a̱ swak hu myiai mbwak a̱ca̱cet a̱bwoi si̱sa nwap ma̱ vwuon di̱ mbwak a̱nyanyan bya á̱ nsak "a̱mgba̱m a̱tsatsak" ibada nang á̱ nyia̱ mat gbi̱ngban a̱mgba̱m nwap ji.

## Khwi
Á̱ ku nwuak ripwot nyia̱ ma̱ a̱di̱di̱t ma̱ Á̱nietza̱fan ba khwi khwi nwap hwa a̱wot kpa̱mkpaan ma̱ng %62.0 a̱kuu nwap ka, %28.0 ba̱ yet á̱nietkhwi Krista bya a̱ni (sot Á̱sa̱t %55.0, sot a̱yaaProtestan %25.0 ma̱ng sot Katolika Roma %20.0), nang á̱nietkhwi Khwikpaa̱pyia̱ ba si̱ kyiak %10.0 á̱kum á̱niet ka.

## Ya̱fang
A̱kwak a̱son a̱byin Naijeriya

**A̱kwak a̱son a̱byin Naijeriya** wa bu yet a̱kwak a̱son a̱gwomna̱ti a̱byin wu. Nggu wa bu yet a̱za̱za̱rak a̱tyubyia̱ kyang-hyia̱ a̱khwot á̱kwop Naijeriya wu. Á̱ ni̱ byia̱ khai a̱kwak a̱son a̱byin hu a̱ka̱nyiung kya mi̱ ndyia̱ a̱naai. A̱ka̱vwuo yong ma̱ng lyulyoot a̱kwak a̱son a̱byin na ku tyia̱ kyang nyiung ma̱ a̱lyia̱ 1979. A̱kwak a̱son a̱byin ma̱nini wu Bola Tinubu ku tsa ta̱m hu a̱tuk 29 Zwat Tswuon 2023. **Bola Tinubu** wa yet A̱kwak a̱son a̱byin Naijeriya a̱si swak ma̱ng a̱taa wu.

## Ya̱fang
A̱kwak a̱son a̱byin India
A̱kwang

**Akwang** (*á̱kpa*:A̱yaakwang) yet ayin a a̱neet a̱mandi A̱yiok a̱byiik a̱ni. A̱niet ba ba̱ kwon kyang ma̱ng a̱yaatyia̱ a̱byiik a̱yin a̱ni, mbyiya a̱ ngyei **Ayaakwang**.

## Ya̱fang
A̱kwang A̱tyia̱

**A̱kwang a̱tyia̱** wa yet a̱tyia̱ a̱ byin a̱byiik a̱yin a̱ni. A̱kwang a̱tyia̱ bu yet a̱tyia̱ a̱ byin a̱tyiok a̱yin a̱ni.

*Akpa*:** A̱yaakwang a̱tyia̱**- mbyibya yet a̱na̱nyiuk a̱tyia atyiok a̱yin mbeang a̱nanyiuk a̱tyia̱ a̱byiik a̱yin.

## Ya̱fang
A̱kpeang

**A̱kpeang** ka (á̱kpa: **kpi̱kpeang** *hu*) yet a̱zaghyi a̱pyia̱ a̱tyubishyi kya. Kikya ba̱ng a̱ghyi ba ma̱ng a̱tyin zwua̱i ka.

## Ya̱fang
A̱kunkwa-a̱li

**A̱kunkwa-a̱li** wu (á̱kpa: Á̱kunkwa-a̱ghyi *ba*) yet a̱bafa̱fap kwa kya ka̱ kup tswa-a̱li ji .

## Ya̱fang
A̱kwang A̱yang

**A̱kwang a̱yang** yet a̱yang byin a̱byiik a̱yin a. **Akwang a̱yang** bu yet a̱yang byin a̱tyiok a̱yin.

## Tafang
A̱kwi

**A̱kwi** ka (á̱kpa: **a̱ka̱kwi**; *Felis catus*) yet tangka̱i a̱da̱dai nyam ku ya nam hwa nang á̱ ba̱ng a̱mali a̱ni. Kikya ma̱nyin nka yet sotbishyi mi̱ kyangbwak nyám *Felidae* nang á̱ ba̱ng a̱mali a̱ni a̱wot á̱ ka ngyei **a̱kwi a̱mali** á̱ ka ghai nka ma̱ng á̱si̱ na̱ shyia̱ ma̱ a̱yit a̱ni mi̱ kyangbwak hu.

### Ya̱fang
A̱kwi a̱kat

**A̱kwi a̱kat** yet nyam ja nang á̱ ba̱ng mat á̱ ncong a̱kat. Nyam ji ni̱ beang a̱tyu a̱kat yebaat nyam a̱yit.

## Ya̱fang
A̱kwon

**A̱kwon** yet a̱tyin á̱ga̱fip kya ka̱ byia̱ swuan kuzang a̱lyia̱ ma̱ng si̱sa ma̱ng a̱kyikyuo.

## Ya̱fang
A̱kwop

**A̱kwop** bubya (á̱kpa: **á̱kwop** *ba*) ba̱ yet a̱tyin a̱ga̱fi̱p kya ka̱ tang ghwut neet a̱byin ma̱ ã̄pyia̱ nka a̱ni  da̱nang a̱yin tip bah, a̱wot nyám a̱yit ku si̱ a̱mali - a̱cyuang ku a̱ca̱cet - yaan a̱ni ba̱t.

## Ya̱fang
A̱li (nok)

**A̱li** *ka* (á̱kpa **a̱ka̱sa** *na*) yet nok hwa nang á̱ swan mami a̱ni. Ka̱ bye vwuon kyiak neet a̱di̱dat nok nang suswak a̱ni ba̱ng si̱ nat a̱gba̱ndang nok nang nok a̱ka̱sham nkwon, nfang, ntong nok, ku si̱ hu á̱ kyiak nkyang jhyang nok a̱ni, a̱wot á̱ si̱ ka mbeang nkyang ma̱ a̱di̱di̱t mi̱ nok hu nang nkyang sa̱tyim (long a̱gwomna̱ti), a̱yaapaip a̱sa̱khwot, ma̱ng nkyang shwai/shi̱ri̱m wun meang.

## Bu nwuan
* A̱li

## Ya̱fang
A̱lisaaikurum

**A̱lisaaikurum** ka (á̱kpa: **a̱ka̱sasaaikurum** *na*) yet tyan nang á̱ nsak kurum, ta̱m ma̱ng kurum á̱ nkhwap kurum.

## Fang a̱zanson
* Born, Karl Erich. *International Banking in the 19th and 20th Centuries* (St Martin's, 1983) a̱zalang (di̱n Shong)

## A̱ka̱fwuop nta
* Guardian Datablog – World's Biggest Banks (di̱n Shong)
* Banking, Banks, and Credit Unions neet di̱ *UCB Libraries GovPubs* (di̱n Shong)
* *[http://www.occ.gov/static/publications/nbguide.pdf A Guide to the National Banking System] * (PDF). Office of the Comptroller of the Currency (OCC), Washington, D.C. Provides an overview of the national banking system of the US, its regulation, and the OCC. (di̱n Shong)
A̱li̱beniya

A̱byin **A̱li̱beniya** ku **Shi̱kyiperiya** (Shong: Albania /ælˈbeɪniə/, /ɔːl-/; Shi̱kyip: Shqipëri ku Shqipëria), /ʃcipəˈɾi(a)/; Shqipni ku Shqipnia, a mbeang Shqypni ku Shqypnia. á̱ lyen di̱ yorong ofisha hu nang **Ri̱pobi̱lik A̱li̱beniya** wu a̱ni (Shi̱kyip: Republika e Shqipërisë, /ɾɛpuˈblika ɛ ʃcipəˈɾisə/), yet a̱byin kya di̱ fam a̱byin a̱tak-a̱tyin Yurop. Ka̱ myiai di̱ nkhwong Nkyai A̱sa̱khwot Adriya ma̱ng Yon ni̱nia mami Kyai A̱sa̱khwot Meditaroniya hu, a̱wot ka̱ si̱ byia̱ a̱gi̱gak a̱byin ma̱ng Montenegro di̱ fam a̱za-jenshyung hu, Kosovo di̱ fam a̱za-a̱tyin hu, A̱za Ma̱kidoniya di̱ fam a̱tyin hu, Helat di̱ fam a̱tak hu; a mbeang a̱gi̱gak a̱sa̱khwot ma̱ng Helat, Montenegro ma̱ng Italiya di̱ fam jenshyung hu. Tirana ja si̱ yet a̱keangtung nka ka ma̱ng a̱gba̱ndang a̱keang wu a̱ swak mi̱ shi a̱ni, a̱wot Durrës, Vlorë ma̱ng Shkodër si̱ khwi lilyim.

## Ya̱fang
A̱lyoot

**A̱lyoot** *ka* (*á̱kpa*: **lyulyoot** *hu*) yet swanga̱lyiat ja nang á̱ yei a̱tyubishyi, nyam, a̱vwuo ku kyang. Á̱ ni̱ nwuak a̱lyoot a̱ nkhap á̱nietbishyi, a̱ka̱vwuo mbeang nkyang ma̱ a̱di̱di̱t. Kídee lyulyoot á̱nietbishyi ja yet: Ma̱ri̱kut, A̱yok, Kuyet, ba̱ng si̱ nat.

## A̱ya̱fang
A̱lyoot a̱li

**A̱lyoot A̱li** yet a̱lyoot a̱tyia kya nang a̱niet ba̱ neet a̱mali a̱nyung a̱ni shyim ba̱ ngyei pipyia̱ mba a̱ni. **A̱lyoot a̱li** ni̱ biyang di̱ mun a̱pyia a̱li a̱wot ma̱ a̱vwuo ka ba kam a̱ ntyia̱ a̱ni, a̱ lyien mba ma̱ng a̱lyoot a̱nyung. 

Ka̱ nman a̱mali na shyiit ba̱ si̱ mang kam, a̱lyoot kikya na̱ mun ba.
A̱lakumi

**A̱lakumi** *wu* (á̱kpa: **a̱yaalakumi** *ba*) yet a̱gba̱ndang nyam wa nang á̱nietbishyi ni̱ nyeak a̱ swan gu nat ma̱ng a̱mba da̱ a̱vwuo nang ba̱ naat a̱ni. A̱lakumi wu bu ni̱ kpa̱t kpa̱t. Jen jhyang á̱ ni̱ nok a̱susuut a̱toot ma̱ng cat a̱lakumi hu.

## Ya̱fang
A̱la̱n (a̱weang)

**A̱la̱n vap** ka (á̱kpa: **li̱la̱n vap** *hu*) a̱ ni̱ shwai vap hu ma̱ng long a̱wot á̱ nyia̱ a̱la̱n ka.

## Ya̱fang
A̱lyoot a̱tyuba̱ng a̱vwuo

**Lyulyoot a̱tyuba̱ng a̱vwuo** yet swáng a̱lyiat ja nang a̱yin maai kyiak gu fa nkyang ku á̱niet nang lyulyoot mba hu nwai nshyia̱ a̱ni, ku á̱ bwung nhu di̱ a̱banjen ka, ku ku nwai yet a̱tsatsak, ku ku yet a̱kang/á̱ nwai lyen nhu mami a̱lyiat na nang á̱ shyia̱ di̱ lyiat a̱ni.

## A̱ya̱fang
A̱ma̱nta a̱li

**A̱ma̱nta a̱li** ka (á̱kpa̱: **a̱ka̱ma̱nta a̱ka̱sa** *na*) yet a̱vuo kya ma̱ a̱li ka ka̱ shyia̱ di̱ za̱gaat ka a̱ni. A̱bawat ka nang á̱ bwat a̱ma̱nta nok á̱ nshyung a̱bankyang, kwi nkyang, ku á̱ cyui a̱bakikyo weang kyayak (ku kwon) a̱ni, a̱bawat kikya á̱ ngyei a̱ma̱nta a̱li.

## Ya̱fang
A̱meap

**A̱yaameap** (a̱nyiung: **a̱meap** *wu*) neet di̱n kwai á̱ ngyei  *Sciuridae* ja a̱ni. Ba̱ shyia̱ di̱n kwai a̱cyuang nyám ba̱ li nang cyuí a̱ni.

## Ya̱fang
A̱mpwot

**A̱mpwot** yet a̱didai a̱gumaat ha na̱ng a̱ bang di̱n bwak a̱ nsaai a̱cuang kyang a̱ nnat a̱vuo.

## Ya̱fang
A̱nan

**A̱nan** ka (á̱kpa: **a̱ni̱nan** *ba*) yet kap a̱tyin kyang hwa (nang a̱tyin a̱ga̱fi̱p a̱ni). A̱nan kya ba̱ng a̱tyin kyang sa njhyet a̱tyin a̱kya nkyayak.

Mi̱ á̱ga̱fi̱p ba̱ byia̱ á̱ci̱ci̱p tsot a̱sok a̱ni, a̱ni̱nan ba, bibya yet kap a̱tyin a̱ga̱fi̱p ku beang nka di̱ nwaai a̱sa̱khwot ma̱ng nkyang nok vam nwuo ma̱ng vam a̱tyin a̱ga̱fi̱p hu, a̱wot si̱ a̱hwa ni̱ beang a̱tyin a̱ga̱fi̱p ka ka̱ laai shi a̱nggang. Si̱ a̱hwa si̱ fa nyia̱ a̱nan kya saai nkyayak ma̱ng a̱sa̱khwot neet a̱byin a̱ jhyet á̱kum a̱tyin yak ku si̱ a̱kwon.

## Ya̱fang
A̱na̱mbwon

**A̱na̱mbwon** wu (á̱kpa: **á̱na̱mbwon** *ba*) yet a̱tyu a̱ ni̱ beang ma̱ng ba̱ng á̱nietnzwan ku ba̱ng mman na̱ nwaai wa a̱ni.

## Ya̱fang
A̱nfwuong-swup

**A̱nfwuong-swup** *na* yet zwan ja ji̱ kwa̱i (mman nyia̱ nswak) á̱niet a̱ni di̱-njen-di̱-njen, ka̱ ji̱ kwa a̱yin ji̱ cong a̱nfwuong mbeang nkyangtang na̱ kai vam hu a̱mgba̱m. A̱nfwuong-swup yet a̱byia̱byia̱ zwan wa, ka̱ a̱ kwa a̱tyonyiung, a̱ doot a̱ kwa a̱keang a̱ kaat. Á̱ cyui a̱yaanyura fi̱n zwan ji a̱ka̱nyiung ma̱ng swuan a̱tyubishyi.

## Ya̱fang
A̱ngam A̱sa̱khwot Aden

**A̱ngam A̱sa̱khwot Aden** wu (La̱ra̱ba: خليج عدن‎, Somali: 𐒅𐒖𐒐𐒕𐒌 𐒋𐒖𐒆𐒗𐒒 *Gacanka Cadmeed*) á̱ ka ndyen nang A̱ngam A̱sa̱khwot Berbera a̱ni yet a̱ngam a̱sa̱khwot shi tsuung wa tsi̱tsak a̱byin Yemen di̱ fam a̱za hu, Kyai A̱sa̱khwot A̱rabiya di̱ fam a̱tyin hu, Ji̱buti di̱ fam jenshyung hu, ma̱ng Guardafui Channel hu, Sokotra (Yemen), a mbeang Somalilan di̱ fam a̱tak hu. Di̱ fam a̱za-jenshyung hu, a̱ fwuop A̱shong Kyai A̱sa̱khwot wu di̱n vak a̱na̱nwuai a̱sa̱khwot Bab-el-Mandeb ka, ma̱ng Kyai A̱sa̱khwot A̱rabiya hu di̱ fam a̱tyin hu. Di̱ fam jenshyung hu, a̱ ngam a̱ si̱ nwuo A̱ngam A̱sa̱khwot Tadjoura wu ma̱ a̱byin Jibuti.

## Ya̱fang
A̱ngam A̱sa̱khwot A̱ka̱ba

**A̱ngam A̱sa̱khwot A̱ka̱ba** wu (La̱ra̱ba: خَلِيجُ ٱلْعَقَبَةِ‎, *Khalīj al-ʿAqabah*; Shong: Gulf of Aqaba) ku A̱ngam A̱sa̱khwot Eilat (A̱biru: מפרץ אילת‎, *Mifrátz Eilát*) yet a̱mgbii a̱ngam a̱sa̱khwot wa da̱ a̱nu fam a̱za A̱shong Kyai A̱sa̱khwot ka, di̱ fam a̱tyin A̱fafap-a̱byin Si̱nai hu ma̱ng fam jenshyung A̱fafap-a̱byin A̱rabiya hu. Á̱ ka̱u lang khwong kyai a̱sa̱khwot hu tsi̱tsak bibyin naai huni hwa: Ma̱sa̱r, Isi̱rela, Urdun, ma̱ng Sa̱udi A̱rabiya.

## Ya̱fang
A̱murum

**A̱murum** wu (*á̱kpa* **a̱yaamurum** *ba*) yet nyam a̱yit ja ji̱ yaan nam nyám a̱yit njhyang ma̱ng nkyangzwa a̱ni. A̱murum yet nyam jhyung ja mi̱ nyám ji̱ byia̱ ncat vam ma̱ng a̱bi̱baan nwuai mman a̱fai ma̱nang á̱nietbishyi a̱ni.

## Ya̱fang
A̱ngam A̱sa̱khwot Bini

**A̱ngam A̱sa̱khwot Bini** wu (Shong: *Bight of Benin* ku *Bay of Benin*) yet a̱ngam a̱sa̱khwot hwa di̱ fam A̱ngam A̱sa̱khwot Gini hu di̱ khwong fam jenshyung Afrika hu. Bibyin hu ku shyia̱ di̱ kham nggu hwa yet bibyin Naijeriya, Bini, Togo, ma̱ng Gana.

## A̱ya̱fang
A̱ngam A̱sa̱khwot Byafra

**A̱ngam A̱sa̱khwot Byafra** wu (Shong: *Bight of Biafra*), á̱ ngyei **A̱ngam A̱sa̱khwot Boni** (Shong: Bight of Bonny) ma̱ a̱byin Naijeriya, yet a̱ngam a̱sa̱khwot wa ka̱nang á̱ ghwon khwong fam-a̱byin Afrika Jenshyung hu a̱ni, da̱ a̱beam A̱ngam A̱sa̱khwot Gini a̱ lan shyia̱ di̱ fam a̱tyin hu a̱ swak a̱ni. Bibyin hu ku shyia̱ di̱ kham nggu hwa yet bibyin Naijeriya, Kemerun, Gini A̱kwa̱toriya, ma̱ng Gabon.

## Ya̱fang
A̱ngam A̱sa̱khwot Gini

**A̱ngam A̱sa̱khwot Gini** wu (Shong: Gulf of Guinea) wa yet kap tropik Kyai A̱sa̱khwot Ati̱lantik hu ku swak di̱ shyia̱ fam a̱za-a̱tyin a̱ni, kyiak neet Cape Lopez ma̱ a̱byin Gabon, naat di̱ fam a̱za ma̱ng jenshyung Cape Palmas ma̱ a̱byin Laiberiya. Tyan saat A̱kwa̱to ji ma̱ng Prime Meridian (zero degrees latityut ma̱ng longityut) shyia̱ da̱ a̱ngam a̱sa̱khwot wu.

Ma̱ a̱ka̱ghyui ma̱ a̱di̱di̱t na̱ koot da̱ A̱ngam A̱sa̱khwot Gini wu a̱ni, á̱ mbyia̱ Nija ma̱ng A̱ghyui Volta ka. Lang khwong kyai a̱sa̱khwot da̱ a̱ngam a̱sa̱khwot wu mbyia̱ A̱ngam A̱sa̱khwot Bini wu ma̱ng A̱ngam A̱sa̱khwot Byafra wu.

## Ya̱fang
A̱ngam A̱sa̱khwot Pari̱si

**A̱ngam A̱sa̱khwot Pari̱si** wu (La̱ra̱ba: خلیج فارس, *Xalij-e Fârs*), yet tangka̱i kyai a̱sa̱khwot meditaroniya hwa di̱ fam a̱byin Jenshyung A̱siya. A̱ yet a̱feap Kyai A̱sa̱khwot A̱rabiya (A̱ngam A̱sa̱khwot Oman) kikya, di̱n vak A̱na̱nwuai A̱sa̱khwot Hori̱mut ka ka̱ myian tsi̱tsak Iran di̱ fam a̱za-a̱tyin hu ma̱ng A̱fa̱fap-a̱byin A̱rabiya hu di̱ fam a̱tak-jenshyung hu. Da̱li̱ta a̱ghyui Shatt al-Arab ji si̱ bwuo lang khwong a̱sa̱khwot fam a̱za-jenshyung hu.

## Ya̱fang
A̱ngam A̱sa̱khwot Swez

**A̱ngam A̱sa̱khwot Swez** wu (La̱ra̱ba: خليج السويس‎, *khalīǧ as-suwais*; á̱ ku ngyei بحر القلزم, *baḥar al-qulzum*, gbangbang, ku fa ma̱ ca̱caat: "Kyai A̱sa̱khwong Myiai Shonshyon"; Shong: Gulf of Suez) yet a̱ngam a̱sa̱khwot wa di̱ ngaan fam a̱za A̱shong Kyai A̱sa̱khwot hu, di̱ fam jenshyung Li̱m-a̱byin Si̱nai hu. A̱ngam A̱sa̱khwot A̱ka̱ba  wu ku lan yet a̱da̱fei a̱ni si̱ shyia̱ di̱ fam a̱tyin Li̱m-a̱byin Si̱nai hu hwa.

## Ya̱fang
A̱ngi̱ri̱m

Mi̱ tashikum, **a̱yaangi̱ri̱m** ba (a̱nyiung: **a̱ngi̱ri̱m** *wu*) yet a̱ka̱mat nia ma̱ng lili á̱nietbishyi, a̱wot di̱n jen jhyang ba̱ ka ndaai ba̱t ma̱ng shi ma̱ng cet ku kalak ba̱ byia̱ lili nvam ku vwuon ma̱ng si̱ á̱ghyang á̱niet a̱ni.

## Ya̱fang
A̱nian

**A̱nian** *wu* (á̱kpa: **ni̱nian** *hu*) yet a̱byin kya ka̱ cyok tatak a̱ni di̱n jen ma̱ a̱di̱di̱t, tsi̱tsak tsutsok ku a̱ka̱fan, a̱wot ka̱ mun byia̱ a̱ghyui ku cen ku tyong neet di̱ fam ngaan nyiung naat fam ngaan ghyang hu.

## Ya̱fang
A̱nietmbyin

**A̱nietmbyin** wu (á̱kpa: **á̱nietmbyin** *ba*) yet a̱tyu wu a ba̱ng nggwon mi̱ sotbishyi nggu ji a̱ni. Mi̱ sot á̱nietbishyi ji, a̱nietmbyin wa yet a̱tyu a̱ ba̱ng nggwon (a̱ji wu, swang a̱lyiat "nggwon" ji fa a̱tyu nang a̱yin byin ku tyia̱ a̱ni a̱si̱ kuzang a̱lyia̱ a̱wa).

## Ya̱fang
A̱ntati̱ka

A̱byin **A̱ntati̱ka** (Shong: Antarctica /ænˈtɑːrtᵻkə/ ku /ænˈtɑːrktᵻkə/) kya yet vam-a̱byin swanta ku swak nshyia̱ fam a̱tak nhu hu a̱ni. Kikya ba̱ng Tsuung A̱tak swanta ji, ka̱ si̱ shyia̱ di̱ fam Á̱kum A̰la̱u A̱tak A̱ntati̱ka hu, Kyai A̱sa̱khwot A̱tak hu si̱ keang kpa̱mkpaan a̱mgba̱m fam a̱tak A̱kat A̱ntati̱ka wu. Ma̱ng shi kyai a̱byin kilomita a̱ma̱ntanaai 14,200,000 (met a̱ma̱ntanaai 5,500,000), kikya yet vam-a̱byin fwuon hu ku swak mi̱ shi a̱ni ka̱ si̱ yet a̱ka̱feang shi vam-a̱byin A̱strelya. Kikya ka yet, ma̱ zan, vam-a̱byin nang á̱niet nwai nshyia̱ ba̱t a̱ni, ma̱ng kpa̱mkpaan á̱niet 5,000 di̱n jen a̱kwa̰i ma̱ng kpa̱mkpaan á̱niet 1,000 di̱n jen a̱won. Kpa̱mkpaan ma̱ng 98% A̱ntati̱ka shyia̱ a̰ta̱fa taan ku shyia̱ tyan a̱ka̱wa̱tyia̱ kilomita 1.9 (met 1.2; a̱ti̱tak 6,200) mi̱ shi tsuung, zang hwa si̱ ngaat ku si̱ teak ma̱ a̱mgba̱m A̱khwot Á̱ni̱niak McMurdo wu ma̱ng fam a̱za Li̱m-a̱byin A̱ntati̱ka hu di̱ tityak.

## Ta̱si̱la
A̱nggurung

**A̱nggurung** yet a̱tankei shan wa gu gworong tazwa ka a̱ni. Di̱n jen ma̱ a̱di̱di̱t, shan a̱shya̱ ja á̱ kyiak nyia̱ a̱nggurung wu ma̱ng a̱nji.

## Ya̱fang
A̱nwuat (a̱bwomtsot)

Mi̱ tyorit a̱bwomtsot, **a̱nwuat** ka yet sot cong ci̱cong a̱nwuat ja, ka̱ yet kuntyin lyuut a̱bwomtsot gbangbang, a̱bwomtsot maat mi̱ maat A̱shong, ma̱ng a̱bwomtsot pop A̱shong ka.

## Ya̱fang
A̱nya̱nyiat a̱da̱ngka̱li

**A̱nya̱nyiat a̱da̱ngka̱li** (*Ipomoea batatas*, á̱ghyang á̱niet nyia̱ a̱tsak swang a̱lyiat Tyap wu wa yet **a̱runguna**) a̱ li nang a̱cyi a̱ni.

## Ya̱fang
A̱nyeang

**Anyiang** yet abyiik a̱ nyiang a̱fai a̱yin a̱ni.
Ka̱ a̱fai a̱yin bwuo a̱byiik, a̱byiik wu yet a̱nyiang a ma̱ng a̱nietbyin a̱tyiok ngu ba.

*Á̱kpa*: **A̱yaanyiang** - Ka̱ a̱nietbyin byia nman (á̱fai) ba̱ byia̱ á̱nyuuk a̱ni, á̱nyuuk ba yet **A̱yaanyiang** a̱nietbyin mbyibya.

## Ya̱fang
A̱nyung

**A̱nyung** ka (á̱kpa: **a̱nyunyung** *ba*) yet kap vam hwa ku shyia̱ ma̱ a̱nu a̱ni. A̱nyung kya ka̱ á̱ doot á̱ mmap kyang. A̱nyunyung bibya á̱ ngya nkyayak na. A̱nyunyung nyám yet mba di̱ sam nkyayak na̱ shyit a̱ni.
A̱paiwan

**A̱paiwan** ba (Caina: 排灣族, Paiwan: Páiwānzú) yet a̱ka̱ka̱rak á̱niet Taiwan a̱ghyang bya. Ba̱ lyiat ma̱ng a̱lyem nang á̱ ka ngyei Paiwan a̱ni. Ma̱ a̱lyia̱ 2014, shi A̱paiwan hu yet 96,334 hwa. Si̱ huni si̱ shyia̱ kpa̱mkpaan ma̱ng 17.8% a̱mgba̱m shi á̱niet a̱byin Taiwan hu, ba̱ si̱ yet nwap a̱feang ji̱ swak ma̱ng shi á̱niet mami Taiwan.

## Ya̱fang
A̱pashi̱tun

**A̱pashi̱tun** ba (Pashi̱to: پښتانه, *Pəx̌tānə́*; ku **A̱patan** (neet Hindi: पठान, *Paṭhān*), á̱ ku lyen neet di̱n jen gbangbang nang A̱fgan ba a̱ni, yet nwap Iran ja ku neet A̱ka̱wa̱tyia̱ ma̱ng A̱tak A̱siya.

## Ya̱fang


## A̱ka̱fwuop nta
A̱ri̱meniya

A̱byin **A̱ri̱meniya** (A̱ri̱meniya: Հայաստան *Hayastan* /hɑjɑsˈtɑn/; Shong: Armenia /ɑrˈmiːniə/;), á̱ lyen da̱ a̰lyoot a̱gwomna̱ti ka nang **Ri̱pobi̱lik A̱ri̱meniya** wu (A̱rmeniya: Հայաստանի Հանրապետություն, *Hayastani Hanrapetut'yun* /hɑjɑstɑˈni hɑnɾɑpɛtutʰˈjun/; Shong: Republic of Armenia), yet a̱byin kya nang bibyin ghyáng keang di̱ tityak a̱ni di̱ Bibyin-a̱za A̱ri̱meniya hu di̱ fam a̱byin Jenshyung A̱siya hu. MBS hu ku tyia̱ a̱byin A̱ri̱meniya di̱ fam a̱byin Jenshyung A̱siya; CIA hu ma̱ng *Oxford Reference Online*  si̱ ka ntyia̱ a̱byin A̱ri̱meniya mi̱ A̱siya. Ka̱ yet kap fam a̱byin Ka̱ukasut hu hwa; a̱wot ka̱ si̱ byia̱ a̱gi̱gak ma̱ng Turukya di̱ fam jenshyung hu, Jiyojiya di̱ fam a̱za hu, Lachin corridor hu tafa a̱khwot á̱kwop go swat nyinyang Roshiya wu, ma̱ng A̱zerbaijan di̱ fam a̱tyin hu, ma̱ng Iran a mbeang A̱za̱ri̱baijani exclave si̱ Nakhchivan di̱ fam a̱tak hu. A̱keang Yerevan kya yet a̱keangtung ma̱ng a̱gba̱ndang a̱keang nka wu a̱ swak ma̱ng shi a̱ni.

## Ya̱fang

## A̱ka̱fwuop nta
A̱sa̱khwot

**A̱sa̱khwot** na (fomula kemikat **H****2****O**) yet a̱ngga kemikat wa a̱ sang swuan, a̱ li ma̱ wowot, á̱ si̱ mi̱n fa̱k di̱ niaat, a̱ nwai swam, a̱ si̱ nyia̱ kpa̱mkpaan sang li, a̱ si̱ yet a̱tsatsak kap nfam a̱sa̱khwot swanta ma̱ng kap a̱jojot nkyang mi̱ nvam a̱mgba̱m nkyang nswuan (mi̱ zang hu hwa a̱ maai byii̱k a̱ kyiai ma̱ng nkyang njhyang a̱ni) a̱ swak ma̱ng shi a̱ni..

## Ya̱fang


## A̱ka̱fwuop nta
* OECD Water statistics 
* The World's Water Data Page
* FAO Comprehensive Water Database, AQUASTAT
* The Water Conflict Chronology: Water Conflict Database 
* Water science school (USGS)
* Portal to The World Bank's strategy, work and associated publications on water resources
* America Water Resources Association 
* Water on the web
* Water structure and science 
* Why water is one of the weirdest things in the universe BBC Ideas, Video, 3:16 minutes, 2019
* The chemistry of water  (NSF special report)
* The International Association for the Properties of Water and Steam 
* H2O:The Molecule That Made Us, a 2020 PBS documentary
A̱sham Nkhang

**A̱sham Nkhang** ka (á̱kpa: **A̱ka̱sham Nkhang** *na*) fa:
# Nang san swuan á̱niet neet da̱ khwu nat swuan sang sangba̱p.
# Nang Yesu Kristi na cong ma̱ng a̱sai nfwuo wu a̱ni.
# A̱sham Nkhang a̱naai na̱ tsa A̱fai La̱pa̱nu (A̱li̱ka̱uli) wu a̱ni.

## Ya̱fang
A̱shong Kyai A̱sa̱khwot

**A̱shong Kyai A̱sa̱khwot** hu (La̱ra̱ba: البحر الأحمر‎ *Al Baḥr al aḥmar*; A̱biru: *Yam Soof* ים סוף ku *Hayam Haadom* הים האדום; Koptik: ⲫⲓⲟⲙ `ⲛϩⲁϩ *Phiom Enhah* ku ⲫⲓⲟⲙ ̀ⲛϣⲁⲣⲓ *Phiom ̀nšari*; Tigrinya: ቀይሕ ባሕሪ *Qeyih Bahri*; Somali: Badda Cas) yet kyai a̱sa̱khwot ku yet a̱na̱nwuai A̱gba̱ndang Kyai A̱sa̱khwot Ndiya kikya, a̱ myiai tsi̱tsak Afrika ma̱ng A̱siya a̱ni. A̱ myim a̱gba̱ndang kyai a̱sa̱khwot wu di̱ fam a̱tak hu hwa, di̱n vak a̱na̱nwuai a̱sa̱khwot Bab el Mandeb ka ma̱ng A̱ngam A̱sa̱khwot Aden wu. Di̱ fam a̱za hu si̱ myian Li̱m-a̱byin Si̱nai hu, A̱ngam A̱sa̱khwot A̱ka̱ba wu, ma̱ng A̱ngam A̱sa̱khwot Swez wu (ku cyet naat Ka̱nal Swez ji a̱ni). A̱ shyia̱ a̱tafa Nian A̱shong Kyai A̱sa̱khwot hu ku yet kap A̱gba̱ndang A̱niak A̱ngam wu wa.

## Ya̱fang
A̱shun

**A̱shun** yet a̱tyiu a̱ bwuo ngwon-a̱nap a̱yin a̱ni. Ka̱ ngwon a̱nap a̱yin nat nyiyang, a̱tyiok wu yet a̱shun a ma̱ng a̱nietbyin ngwon ba.

*Á̱kpa*: A̱yaashun- Ka̱ a̱nietbyin byia̱ á̱nap ba̱ byia̱ á̱tyiok a̱ni, á̱tyiok ba a̱mgbam ba yet a̱yaashun bya.

## Ya̱fang
A̱nwuat a̱tyubishyi

**A̱nwuat** ka (*á̱kpa*: **Nwunwuat** *hu*) yet kun hwa ku ghwut neet a̱bwonu a̱tyubishyi a̱ni di̱n jen ntywei, mai, bwom ku lyiat.
A̱strelya

**A̱bwom a̱byin**: "Advance Australia Fair" (*Cat Yaa̱son A̱strelya Ca̱caat*)

A̱byin **A̱strelya** (Shong: *Australia*), á̱ lyen ma̱ng a̱lyoot a̱gwomna̱ti ka nang **Mundundung A̱strelya** (Shong: Commonwealth of Australia), yet a̱sa̱t a̱byin wa a̱ byia̱ a̱tsak a̱byin vam-a̱byin A̱strelya hu, a̱byin a̱ka̱wa̱tyia̱ a̱sa̱khwot Ta̱smeniya ka, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t ghyáng. A̱byin A̱strelya kya yet a̱byin ka ka̱ swak mi̱ shi di̱ fam a̱byin Osheniya a̱ni a̱wot ka̱ si̱ yet a̱taa mi̱ bibyin swanta ku swak mi̱ shi kyai a̱byin a̱ni. Shi á̱niet a̱byin hu shyia̱ kpa̱mkpaan ma̱ng miliyon 26, a̱wot shi kyai a̱mgba̱m a̱byin hu si̱ yet kilomita a̱ma̱ntanaai 7,617,930 (met a̱ma̱ntanaai 2,941,300), ba̱ swat a̱ca̱cet a̱ka̱keang ma̱ a̱gba̱mgbam ba̱ si̱ nhyat fam kyai a̱sa̱khwot a̱tyin hu ba̱t. Kambera hwa yet a̱keangtung a̱byin ka, a̱wot Sidni si̱ yet a̱gba̱ndang a̱keang a̱ swak mi̱ shi wu. A̱ca̱cet a̱ka̱keang á̱ghyang nia yet: Melbourne, Brisbane, Perth, Adelaide, Gold Coast ma̱ng Newcastle.

## Ya̱fang
A̱strelya (vam-a̱byin)

Di̱n jen jhyang, á̱ ka ngyei vam-a̱byin **A̱strelya** hu Sahul (/səˈhuːl/), Australinea, ku Meganesia mat á̱ ghai nhu neet a̱byin A̱strelya ka ka̱ byia̱ nkyai a̱byin na̱ swan a̱ka̱gba vam-a̱byin A̱strelya wu a̱ni. Á̱ ku bwuo a̱lyoot "Sahul" ka neet a̱si̱ A̱dudu Sahul kikya, ka̱ yet kap a̱dudu vam-a̱byin A̱strelya wu a̱ni. Vam-a̱byin hu byia̱ a̱tsak-a̱byin A̱strelya wu, Tasmeniya, ma̱ng a̱byin a̱ka̱wa̱tyia̱ a̱sa̱khwot nang á̱ ngyei A̱fai Gini a̱ni. Vam-a̱byin A̱strelya shyia̱ fam-a̱byin Osheniya hwa, a̱wot huhwa si̱ yet si̱ ku swak di̱ yet a̱da̱dei mami nvam-a̱byin taada a̱natat swanta na.

## Ya̱fang
A̱nwurung

**A̱nwurung** yet a̱tankei a̱lyiat nia na̱ shyia̱ a̱taknfwuo. Ka̱ a̱yin nwurung, a̱ lyiat ma̱ng a̱taknfwuo mi̱ di̱ byian fwuo hwa. Ka̱nang a̱yin nwurung, a̱ ni̱ kwan a̱ tak byian fwuo nggu hu hwa a̱zaghyi a̱tyu gu fwuong nsum a̱ni di̱ mi̱n khwuk a̱ni di̱ lyiat ma̱ kpa̱sai, mat a̱nia wa gu nwurung.

## Ya̱fang
A̱siya

A̱byin **A̱siya** kya yet vam-a̱byin swanta hu ku swak ma̱ng shi kyai a̱byin a mbeang shi á̱niet. Ka̱ shyia̱ Á̱kum-a̱la̱u A̱tyin ma̱ng A̱za kikya ma̱ a̱tsatsak. Ka̱ byia̱ gak vam-a̱byin kyai a̱byin Yura̱siya nka hu ma̱ng vam-a̱byin Yurop a̱wot ka̱ si̱ byia̱ á̱si̱ vam-a̱byin kyai a̱byin Afro-Yura̱siya ba ma̱ng Yurop a mbeang Afrika. A̱byin A̰siya kup shi kyai a̱byin kilomita a̱ma̱ntanaai 44,579,000 (met a̱ma̱ntanaai 17,212,000), kpa̱mkpaan ma̱ng 30% shi kyai a̱byin a̱mgba̱m swanta hu ma̱ng 8.7% a̱mgba̱m shi vam swanta hu. Neet di̱n jen gbangbang, vam-a̱byin A̱siya hu ku yet shi ma̱ng á̱nietbishyi ku si̱ swak kuzang vam-a̱byin swanta, ku si̱ ka ngyet a̱byin tat a̱ghyi a̱son ma̱ a̱di̱di̱t. Á̱niet biliyon 4.5 nka ba (mi̱ di̱ Zwat A̱taa 2019) ku yet kpa̱mkpaan ma̱ng 60% a̱mgba̱m shi á̱niet ta̱cya̱ hu. 

## Ya̱fang
A̱sunkurum

**A̱sunkurum** ba (á̱ ka ngyei Ikolu, Ikulu, Bekulu) yet nwap hwa mi̱ Susot A̱gwomna̱ti Mali Nietcen A̱fakan, A̱khwee ma̱ng Ka̱uru mi̱ a̱tak Si̱tet Ka̱duna, Fam A̱ka̱wa̱tyia̱ Naijeriya. Ba̱ lyiat da̱ a̱lyem Pi̱lato a̱ghyang kya nang á̱ ngyei Sunkurum a̱ni. Ba̱ yei a̱byin mba ka *Akulu* (a̱byin A̱sunkurum kya ka).

## Khwi
Á̱kpa á̱niet A̱sunkurum ka á̱ ndyuut á̱ si̱ sak a̱ni nyia̱ ka̱ cong khwi taada wa si̱ shi tat kpa̱mkpaan ma̱ng 70.0% a̱si̱ a̱mgba̱m á̱niet ba, ma̱nang A̱kpaa̱pyia̱ ba nshi tat 25.0% a̱wot Krista ba si̱ nshyia̱ ma̱ng 5.0% a̱si̱ a̱mgba̱m á̱niet ba. Mami Krista ba, Á̱sa̱t ba byia̱ 60.0%, Protestant ba ma̱ng 25.0% a̱wot Roman Catholic ba si̱ kyiak 15.0%.

## Kwai-nfwuo-á̱niet
Á̱ ngyei a̱tyutyok á̱niet A̱sunkurum ba "Agwom" (ku Agom). A̱tyutyok mam a̱fwun hu wa yet A̱tyushityok (A̱ST) Agwom Yoona Sidi Kuka (Shong: Yohannah Sidi Kukah), *Agwom Akulu II*. Agwom Akulu wu wa yet a̱kwak a̱son Komiti Taada Tyok Asunkurum (Akulu, Ikulu) ji, nang a̱keangtung kikya shyia̱ Fadan Ikulu, mi̱ Ka̱murum.

## A̱banka̱u a̱byin
Á̱ lyen a̱byin á̱niet A̱sunkurum ka nang *Akulu* (*[[A̱lyem Tyap|Tyap:]]* Sunkurum; *[[A̱lyem Kpat|Kpat:]]* Ikulu). Ikulu yet a̱nyiung mami a̱banka̱u 11 Sot A̱gwomna̱ti Mali Zangon Kataf a̱si̱ a̱tak A̱si̱tet Ka̱duna na. Á̱ si̱ bu ka̱u á̱si̱ na a̱nii:
#Gidan Pate
#Gidan Zomo
#Kamaru Ikulu (Ka̱murum)
#Kamaru Hausawa (Ka̱murum)
#Katul
#Ungwan Jada
#Ungwan Jatau
#Ungwan Pa
#Ungwan Sani
#Yadai

Nggwon a̱byin A̱sunkurum ka nang á̱ ndyen ba̱t a̱ni, Rev. Fr. Matthew Kukah ku twei mi̱ zop a̱nu a̱ghyang tak ma̱ng *This Day News* nyia̱ A̱sunkurum ba a mbeang A̱byoot ba bibya yet a̱cyuang swak mi̱ susot a̱tyaat a̱gwomna̱ti ka, mang konyan ma̱ mba si̱ byia̱ ward a̱nyiung wa ma̱nyin a̱mgba̱m ma̱ng shi mba hu.

## A̱ca̱cet á̱niet
* Bishop Matthew Hassan Kukah, Bishop Roman Catholic Diocese a̱si̱ Sokoto

## Ya̱fang
A̱ta ndong

**A̱ta ndong** ka (á̱ ka ngyei **a̱ta A̱shong** ku **a̱ta tsuung** a̱ni; á̱kpa: **a̱ka̱ta ndong** *na*) yet kyangzwang hwa ku vwuon di̱ nkak a̱ni nang á̱ nyia̱ ka̱ tang nkyang ma̱ng tsuung tang nka ji (tsuung a̱ta ndong).

## Ya̱fang
A̱tang

**A̱tang** yet a̱tyu wa a̱ byia̱ tswa kpa mbwak. Ka̱ a̱yin nyiin kyang di̱ ku yet a̱si̱ nggu a̱ni bah, yok á̱ nyia̱ a̱ kwok nkyang a̱ghyang a̱niet ku a̱si̱ á̱niet, a̱ ngyei nggu a̱tang wa.

## Ya̱fang
A̱ta̱lyen

**A̱ta̱lyen** *ka* (á̱kpa: **a̱ka̱ta̱lyen** *na*) yet vak, ku gwak nang á̱niet ncong á̱ nkai a̱ni.

## Ya̱fang
A̱ta̱mam

**A̱ta̱mam** ka yet jen ja mi̱ mam hu ku kyiak neet a̱tsotson si̱ sak jen ji nang mam hu nshyim a̱ni. A̱ta̱mam kya mam hu nsai kyenkyai ba̱t, nang kyiak tswam 12 JK si̱ nat tswam 4 JK a̱ni.

## Ya̱fang

## A̱ka̱fwuop nta
A̱ta̱ngwat

**A̱ta̱ngwat** ka (á̱kpa: **á̱ta̱ngwat** *na*) kyang hwa mi̱ kyai tswazwa ku sai mat a̱ngga a̱ bwan nang a̱ma̱ntei ku li nang a̱jojot tuk a̱ni ku kaat nka nang cet a̱gba̱ndang kwak a̱byin nhu hwa ba̱ng mba ndung. 

## Ya̱fang
A̱swang

**A̱swang** ka (á̱kpa: **a̱ka̱swang** *na*) yet tutu/nyuo hwa ma̱ a̱li, tutu/nyuo hu yet si̱ khat nda nia. A̱swang yet tutu a̱bala̱lang, a̱ja wa á̱ nshai nkyangkhwi, a̱ja wa á̱ nniat kyang ku yet si̱ niat a̱ni.

## Ya̱fang
A̱toot

**A̱toot** wu (á̱kpa: **a̱yaatoot** *ba*) yet kyangkhwi ku kup ka̱gba̱ng a̱tyubishyi wa a̱ni. Kyang ku kyiak neet ma̱ng fwuo naat ma̱ng ndyang, a̱wot dyang naat ma̱ kpai-ntak hu. A̱toot yet kyang kup vam hwa, a̱ si̱ yet di̱ kup vam a̱ tsa a̱ ngyet di̱ shisham. A̱yaatoot vwuon di̱ a̱ka̱keang, ba̱ shei a̱vwuo a̱yin nneet a̱ni.

## Ya̱fang
A̱toot vam

**A̱toot vam** yet kyang kup vam hwa(kyiak neet a̱ma̱nfwuo  ba̱ng si̱ tat di̱ dyang ji) hwa nang á̱ yeshang a̱ni. A̱yaatoot ba vwuon da̱ a̱ka̱keang.

## Ya̱fang
A̱tsotson

**A̱tsotson** ka (á̱ ka ngyei **a̱tsotswon** ku **tsotson** ku **tsotswon** a̱ni) yet jen ja ma̱ng mam ku kyiak neet shong a̱tson si̱ sak jen mam nghwut a̱ sai a̱ni. A̱tsotson ka, ka̱ a ni̱ byiat a tyia̱, "Foo ma̱ng a̱tsotson ka".

## Ya̱fang
Mam Sa̱t (Naijeriya)

**Mam Sa̱t** yet mam fwung a̱byin hwa mami Naijeriya, á̱ song a̱tuk mam nyiung Zwat Swak kuzang a̱lyia̱. Huhwa ntak jen ji nang a̱byin Naijeriya ku shei cat sa̰t nka hu ma̱ng shyia̱ hu da̱ a̱vwuo A̱bi̱ri̱ti̱n ba ba̱ ku nyia̱ tyok tazwa mba ma̱ a̱tuk mam 1 Zwat Swak 1960.

## Bu nwuan
*Lyulyoot mman sa̱t bibyin swanta

## A̱ka̱fwuop nta
* 1971 Independence Day Parade

## Ya̱fang
A̱swutong

**A̱swutong** yet a̱ga̱swan swuo a̱nya̱nyiat nkyang wa. Di̱n Shong, á̱ ngyei ***Tapinoma sessile***.

### Ya̱fang
A̱ta̱swak

**A̱ta̱swak** wu (á̱kpa: **a̱yaata̱swak** *ba*, á̱ ka ngyei **a̱ta̱shwak** a̱ni) yet a̱gba̱ndang a̱toot wa na̱ng á̱ yeshang a̱ni. Á̱gwam á̱ghyang yeshang nggu tazwa a̱ca̱cet nkyangtyia̱ mba na.

## Ya̱fang
A̱turugbak mbwak

**A̱turugbak mbwak** wu (á̱kpa: **a̱yaaturugbak mbwak** *ba*) wa yet ga̱swuong ntsa mbwak ji, kpa̱mkpaan ga̱swuong a̱feang ji.

## Bu nwuan
* A̱turugbak ntak

## Ya̱fang
A̱turugbak ntak

**A̱turugbak ntak** wu (á̱kpa: **a̱yaaturugbak ntak** *ba*) wa yet ga̱swuong ntsa tak ji ji̱ swak ma̱ng shi a̱ni.
A̱tyetuk

**A̱tyetuk** ku **a̱kyetuk** yet jen ja nang a̱vwuosai ka tyak, a̱wot lyin si nwuo. Jen ji na kyiak doot nang tswam a̱ni̱nai jenshung a̱ni.

## Ya̱fang
A̱tyiak

**A̱tyiak** yet a̱tai-a̱sa̱khwot nia̱ na̱ ghwut mi "ndyan" a̱tyubishyi ku nyam.

Ka̱ a̱sa̱khwot á̱ swuo na̱ si̱ nwuo ma̱ng vam, vam hu ni̱ jaat nkap na̱ shyia̱ mami a̱fa ka a̱ni, a̱byia̱byia̱ a̱sa̱khwot ni̱nia̱ ghwut di̱ yet a̱tyiak.

## Ya̱fang
A̱tyia̱-a̱khwop

**A̱tyia̱-a̱khwop** yet a̱nietmbyin a̱sam a̱ tyia̱ a̱tyia̱ ku a̱yang a̱yin wa a̱ni.

## Ya̱fang
A̱tyia̱ka̱u a̱tyetuk

**A̱ka̱utyia̱ a̱tyetuk** (ku **a̱ka̱ua̱tyia̱ a̱kyetuk**) yet jen shyiak mam nyiung ma̱ng a̱ghyang a̱tuk kya. Jen a̱ja ja mam zwat ma̱ng tswam jen ni̱ nshai da̱ a̱ka̱vwuo na. A̱ka̱utyia̱ a̱tyetuk ka vwuon ma̱ng a̱ka̱utyia̱ a̱ta̱mam ba̱ng si̱ tat tswam 12.

=Ya̱fang=
A̱tyii (kyangtutu)

**A̱tyii** wu (á̱kpa: **a̱yaatyii** *ba*) yet kyang tutu hwa ku li ma̱ a̱kpa̱kpai di̱ fam a̱za nggu hu, ku si̱ byia̱ tak nyiung ku a̱ti̱tak ma̱ a̱di̱di̱t, nang á̱ nyia̱ ta̱m tazwa nhu, á̱ ya kyayak ku á̱ sak nkyang a̱ni.

## Ya̱fang
A̱tyem

**A̱tyem** (á̱ ka ngyei **a̱tya̱m**; *á̱kpa*: **tityem** ku **titya̱m** a̱ni) yet a̱junjung tswam ja, a̱ta̱m ka si̱ li kpa̱kpai, a̱wot a̱ si̱ byia̱ a̱kwon ka̱ gurung ma̱ fang ka a̱ni á̱ ngyei khwukhwo. A̱tyem yet kyang nta̱m khap hwa.

Tityem hu vwuon da̱ a̱ka̱keang, á̱ghyang tswam ji shyit a̱ka̱za, á̱ghyang mameang tswam ji li a̱bakum.

## Ya̱fang
A̱tyin (pyia̱)

**A̱tyin pyia̱** ka (á̱kpa: **pyia̱** *hu*) yet cat hwa ku laai a̱pyia̱ a̱tyubishyi a̱ni. Pyia̱ hu vwuon di̱ tityan. Bibyin ghyáng, pyia̱ mba hu laai a̱junjung; bibyin ghyáng, pyia̱ a̱nyiuk hu li junjung a̱wot si̱ á̱tyok hu si̱ lat a̱swap.

## Ya̱fang
A̱tyinjwaat

**A̱tyinjwaat** yet a̱da̱dai nyam a̱yit wa, a̱ li nang cyui a̱ni a̱ si̱ mbyia̱ a̱junjung zwua̱i.

## Ya̱fang
A̱tyusan

**A̱tyusan** yet a̱yin wa a̱ nwuak a̱pyia̱ nggu mat san swuan a̱ghyang a̱niet.

## Khwi
* Mahadi, a̱tyusan nang á̱ ku shei á̱zanson da̱ nggu mi̱ Khwikpaa̱kpeang a̱ na bai a̱ nyia̱ tyok ndyia̱ a̱natat, a̱kubunyiung ku swak ma̱ng a̱kubunyiung a̱ni
* Maiti̱reya
* Ma̱siya, a̱tyusan ku a̱tyutyeisa̱t sot á̱niet, ma̱ a̱ca̱caat, á̱nietkhwi nkhwi Ibrahim ba a̱ni
** Ma̱siya mi̱ Khwiyahuda
**Yesu nang a̱tyusan ku a̱tyutyeisa̱t mi̱ Khwikristi
* Taada Khwiza̱ra̱tuti̱ra ku nwuan á̱zanson ji̱ si̱ li á̱niet-san a̱tat, nang Saoshyant, [sou-shyuhnt] a̱tsatsak a̱yin mi̱ *eschatology* Khwiza̱ra̱tuti̱ra a̱nyan wa ku bai ma̱ng jhyuk ngaan swanta hu, Frashokereti hu
* Soter, á̱ bwuo neet mi̱ epitet Helen wu  (*sōtēr*), ku fa a̱tyusan a̱ni, a̱tyubyii̱k
* A̱tyusan Wu (sot a̱fa̱ng a̱khwot á̱kwop) (Спас), yet sot-nta̱m swam a̱byin á̱khwot á̱kwop ja ma̱ a̱byin Roshya

## Ya̱fang
A̱vwuokpaa̱pyia̱

**A̱vwuokpaa̱pyia̱** ka (á̱ ka ngyei **a̱ma̱sa̱laci** ku **a̱likpaa̱pyia̱**; á̱kpa: **a̱ka̱vwuokpaa̱pyia̱** *na*) yet tyan nang á̱kpaa̱pyia̱ ba ncong á̱ nnaai a̱wot á̱ nkyuak A̱gwaza mba wu ntong a̱ni.

## Ya̱fang
A̱waktong

**A̱waktong** yet a̱zazarak tong wa nang shwaí koot a̱ni.

## Nghwughwu

File:Western honey bee on a honeycomb.jpg|Shwai A̱shong jhyang tazwa a̱waktong 
File:Honeycomb-Process.png|Shwaí ji sii ntsa nok a̱wak ka kyiak neet di̱ fam a̱za kuzang tamm. Ka̱nang ji̱ nhyat swang jhyiung ma̱ng tong, shwaí ji ni̱ nkup nji ma̰ng a̱wak.
File:BDHoneycomb.JPG|A̱za̱za̱rak a̱waktong a̱zanok a̱ghyang
File:Bienenwabe mit Eiern und Brut 5.jpg|A̱waktong ma̱ng cyi mbeang a̱yaalava
File:Apis florea nest closeup2.jpg|Closeup of an abandoned *[[Apis florea]]* nest in Thailand. The hexagonal grid of wax cells on either side of the nest are slightly offset from each other. This increases the strength of the comb and reduces the amount of wax required to produce a robust structure. 
File:Honey comb.jpg|Honeycomb
File:Natural Beehive and Honeycombs.jpg|The lower part of the natural comb of *[[Apis dorsata]]* has a number of unoccupied cells. 
File:Bienenwabe Ausbau der Mittelwand 79a.jpg|"Artificial honeycomb" foundation plate in which bees have already completed some cells 
File:TransitionalHoney.jpg|upright=1.5|Tamm a̱waktong ma̱ng mban kyiak neet di̱ swáng a̱tyuta̱m naat á̱si̱ a̱vap (a̱ca̱cet) – a̱ji wu shwaí ji nyia̱ swáng ji̱ nwai byia̱ shi a̱ma̱nta nyiung a̱ni bah ma̱ng á̱si̱ ji̱ byia̱ á̱ta̱m a̱fwuon a̱ni (á̱ cak ma̱ng a̱shong nta̱p). 
File:Western Honey Bees and Honeycomb.JPG|Shwaí A̱shong (fam Jenshyung swanta) ma̱ng a̱waktong
A̱vwuoa̱tung Á̱nietkhwikristi A̱byin

**A̱vwuoa̱tung Á̱nietkhwikristi A̱byin** (á̱ ku lyen nang A̱vwuoa̱tung Susot Á̱nietkhwikristi A̱byin a̱wot di̱n jen jhyang á̱ ka ngyei Cod A̱byin Naijeriya) yet a̱vwuo kyuak ntong a̱zaghyi A̱gwaza kya ma̱ a̱byin Naijeriya mami a̱keangtung a̱byin ka, A̱buja. A̱vwuoa̱tung ka yet nok cod a̱si̱ a̱mgba̱m susot á̱nietkhwikristi hwa.
A̱tyushei A̱lyiat A̱gwaza

**A̱tyushei A̱lyiat A̱gwaza** wu (á̱kpa: **Á̱nietshei A̱lyiat A̱gwaza** *ba*), nggu wa yet a̱tyu a̱ lyiat ma̱ng á̱kpa á̱niet tazwa á̱lyiat khwi (ku a̱dini) a̱ni. A̱wot á̱ si̱ byia̱ á̱ghyang á̱niet ba̱ shei a̱lyiat na̱ nwai yet A̱lyiat A̱gwaza a̱ni ba̱ cong shei á̱lyiat tazwa á̱di̱dam a̱tyubishyi nia a̱ni.

## Bu nwuan
* Pato

## Ya̱fang
A̱wurumma̱nde

**A̱wurumma̱nde** (ku **A̱wurumma̱nde** ku **A̱wa̱ra̱mm̱nde** ku **A̱wuri̱mma̱nde**) yet a̱gba̱ndang zong kyayak wa. Zong ji ni̱ bai da̱nian zwang, nwai yong nkyang khap, shi á̱kpa á̱niet, sang zwa ku nwai la̱p vam a̱gwomna̱ti.

## Ya̱fang
A̱byin Badundung A̱merika

**A̱bwom a̱byin**: "The Star-Spangled Banner"

 

A̱byin **A̱byin Badundung A̱merika** (**A̱.B.** ku **A̱.B.A̱.**) ka ku **A̱merika** (Shong: The United States, U.S. ku US, ku Amerika), á̱ lyen ma̱ng a̱lyoot a̱gwomna̱ti ka nang **A̱byin Badundung A̱merika** (**A̱.B.A̱.** ku **A̱BA̱**) (Shong: United States of America, U.S.A. ku USA) a̱ni, yet a̱byin kya ka̱ la̱u shyia̱ di̱ vam-a̱byin Amerika A̱za hwa. Ka̱ byia̱ bibyin badundung 50 hwa, fam badundung nyiung, a̱ca̱cet a̱yaateritori a̱fwuon na̱ng á̱ ku fwuop ma̱ng a̱tsak a̱byin ka di̱ yet kyang nyiung bah, Indian reservations 326, ma̱ng a̱cyuang nzwa a̱byin á̱ghyang. Ma̱ng shi kyai a̱byin kilomita a̱ma̱ntaa̱naai miliyon 3.8 (met a̱ma̱ntaa̱naai miliyon 9.8), kikya yet a̱tat ku a̱naai ka̱ swak ma̱ a̱mgba̱m shi kyai a̱byin mi̱ swanta hu. A̱byin Badundung A̱merika ka byia̱ a̱junjung a̱gi̱gak ma̱ng Ka̱na̱da di̱ fam a̱za hu ma̱ng Mikziko di̱ fam a̱tak hu, a mbeang a̱cyuang a̱gi̱gak a̱sa̱khwot ma̱ng Kuba, Roshya, ma̱ng Ba̱hamat hu. Ma̱ng shi á̱niet ku swak miliyon 331 a̱ni, kikya si̱ yet a̱tat mi̱ shi á̱niet mi̱ swanta hu. A̱keangtung nka ka, kikya yet Washington, D.C., a̱wot a̱gba̱ndang a̱keang nka wu a̱ swak mi̱ shi a̱ni wa A̱keang New York. 

## A̱ya̱fang
A̱yang

**A̱yang** wu (á̱kpa: **a̱yaayang** *ba*) yet a̱nap a̱nietmbyin nggwon wa. A̱yaayang bya yet a̱nyiuk ba̱ swan swat tyei mman ba, mman na doot na̱ yet á̱si̱ mba ki á̱si̱ mba nia bah.

## Ya̱fang
A̱zwuam a̱nap

**A̱zwuam a̱nap** yet a̱na̱nyiuk (a̱nap) a̱byiik a̱yin a da̱ vwuo a̱tyiok ngu ka. A̱zwuam a̱nap bu yet a̱na̱nyiuk (a̱nap) a̱tyiok da̱ vwuo a̱byiik ngu ka.

*A̱kpa*: **Á̱zwuam** - Ka̱ a̱byiik byia̱ ána̱nyiuk á̱nap, ba yet **á̱zwuam** bya̱ da̱ vwuo a̱tyiok ngu ka. Ma a̱nyia wa ka̱ a̱tyiok byia̱ a̱na̱nyiuk a̱nap, ba yet **a̱zwuam** a̱byiik gu bya.

## Ya̱fang
A̱zwuam a̱sam

**A̱zuam a̱sam** yet a̱nanyiuk (a̱sam) a̱byiik a̱yin a da vwuo a̱tyiok ngu. A̱zwuam a̱sam bu yet a̱na̱yiuk (a̱sam) a̱tyiok a̱yin a da vwuo abyiik ngu.

*A̱kpa*: **Á̱zwuam á̱sam** - ka̱ a̱byiik byia̱ a̱na̱nyiuk a̱sam, ba̱ yet **á̱zuam** a̱tyiok ngu bya. Ma a̱nyia̱ wa ka a̱tyiok byia̱ a̱na̱nyiuk a̱sam ba̱ yet **á̱zwuam** a̱byiik ngu bya.

## Ya̱fang
A̱zwuan dyang

**A̱zwuan dyang**, á̱ ka ngyei **a̱ywan dyang** a̱ni yet a̱ywan kya nang á̱ vwuoi ma̱ dyang a̱ni. A̱zwuan ka beang di̱ ba̱ng a̱ta̱p a̱cyok wu mi̱ ci̱p.

## Ya̱fang
BBC Hausa

**BBC Hausa** yet savit *BBC World Service* hwa nang á̱ shei nkhang da̱ a̱lyem Kpat ka nang á̱ ku khwuk di̱ ntsa hu, mat mba ba̱ lyiat Kpat ja a̱ni mi̱ bibyin Naijeriya, Gana, Ni̱njer ma̱ng á̱kum á̱niet ka ka̱ fwuong Kpat ji di̱ fam a̱byin Jenshyung Afrika hu. Ku yet kap lilyem nta 33 *BBC* hu hwa ku shei nkhang, mi̱ zang hwa fwuon yet lilyem Afrika hwa. Savit a̱lyem hu byia̱ tyanta̱m redyo jhyiung, ofit ofit-nta̱m A̱buja ma̱ng a̱ma̱ntei shyim nkhang kuzang a̱tuk ka̱ yet a̱na̱nwuai nkhang a̱ni a̱wot ka̱ ka ghwut ma̱ng nkhang nang zop mi̱ zop a̱ni di̱ lyuut, odyo ma̱ng vidyo a̱wot ka̱ mun yet vak shei nkyang hwa mi̱ redyo a̱zalang. Á̱ shei savit redyo hu neet *Broadcasting House* hu hwa ma̱ a̱keang London a̱wot a̱zaghyi jen a̱ja, á̱ jhyuk nkhang na mi̱ ofit ofit-nta̱m BBC wu ma̱ a̱gba̱ndang a̱keangtung A̱buja wa.

## Ya̱fang
Bafoi

**Bafoi** (á̱ bu ngyei **Bafoi Kanai**, Kpat: Bafai Gora; gbangbang á̱ ku ngyei **Sa̱nai**) yet a̱bakeang kya ma̱ tyaat Kanai ma̱ A̱byintyok A̱tyap di̱ Sot A̱gwomna̱ti Mali Zangon Katab, a̱tak Si̱tet Ka̱duna ma̱ka̱wa̱tyia̱ a̱byin á̱ ngyei Naijeriya, na̱mba a̱vwuo hu yet 80214.

## Ya̱fang
A̱yet

**A̱yet** wu (á̱kpa: **a̱yaayet** *ba*) yet ya ma̱ng swuo, ma̱ng bwom bubwom ma̱ng song nang á̱nietbishyi nyia̱ a̱ni mat ba̱ tak a̱gwai mba na kpa̱sai.

## Ya̱fang
A̱zaki

**A̱zaki** ku **Zaki** *wu* (*akpa*: **a̱yaazaki** *ba*) yet nyam a̱yit wa nang á̱ ka ngyei **a̱gwam nyám** a̱ni.

## Ya̱fang
Bat

**Bat** hu (á̱kpa **mbat** *na*)  yet a̱kpa̱u a̱tai nok wa gu tak gak; ba̱ng kpa̱t; cok, kup, ku vwuong gwaat; ku, mbeang a̱vwuo ka shisham.

## Ya̱fang
Belarut

A̱byin **Belarut**, (a̱lyem Belarut ma̱ng Roshiya: Беларусь, yei Belarut: /bʲɛlaˈrusʲ/, yei Roshiya: /bʲɪlɐˈrusʲ/; Shong: Belarus /ˌbɛləˈruːs/; á̱ ku ngyei a̱wot á̱ ni̱ ka ngyei **Byeloroshiya**, neet a̱lyem Roshiya Белоруссия *Byelorussiya*), á̱ lyen ma̱ng a̱lyoot a̱gwomna̱ti ka nang **Ri̱pobi̱lik Belarut** wu (a̱lyem Belarut: Рэспубліка Беларусь, *Ryespublika Byelarus*; Roshiya: Республика Беларусь, Respublika Byelarus; Shong: Republic of Belarus), yet a̱byin kya nang bibyin ghyáng keang di̱ tityak a̱ni di̱ fam a̱byin A̱tyin Yurop. Ka̱ byia̱ a̱gi̱gak ma̱ng bibyin Roshiya di̱ fam a̱za-a̱tyin hu, Yukren di̱ fam a̱tak hu, Polan di̱ fam jenshyung hu, ma̱ng Lituweniya a mbeang Latviya di̱ fam a̱za-jenshyung hu. Ka̱ kup shi kyai a̱byin kilomita a̱ma̱ntanaai 207,600 (met a̱ma̱ntanaai 80,200) ma̱ng shi á̱niet miliyon 9.3. A̱byin Belarut kya yet 13 ma̱ng shi kyai a̱byin ma̱ng 20 ma̱ng shi á̱niet mami Yurop. Á̱ ka̱u a̱byin ka di̱ nfam a̱byin a̱natat hwa. A̱keang Minsi̱k kya si̱ yet a̱keangtung nka ka ma̱ng a̱gba̱ndang a̱keang a̱ swak ma̱ng shi ma̱ a̱byin ka.

## Ya̱fang
Bi

**Bi** ji (á̱kpa: **bí** *ji*) yet a̱da̱dei nyam wa, a̱ li nang a̱ga̱swan a̱ni. Mi̱ bí ja yet á̱ga̱swan ba̱ ku sa nnyuai á̱ kwak a̱sok a̱tyubishyi. Nywai mba hu si̱ mi̱n ntei zwan ma̱ a̱di̱di̱t, mun ma̱ng vam surup, cin fwu, ma̱ng a̱yaalama nzwan ma̱di̱di̱t. Nywai Bi si̱ mi̱n tyia̱ kwa nvam shyai kyiak neet ma̱ng a̱didai a̱shong nyan a̱vwuo si nat a̱cecet nkyang nyinyan surup. A̱lama wu ni kyiak tsa̱tsak jen si̱ nat mmam gu sii̱ ghwut a̱wot sweang hu ku kai koji ma̱ng vsm hu. A̱ghyang a̱niet ni fa̱k van hwa ku shenshyim. Typically, uncovered areas of the body are affected. Jen jhyang, a̱ka̱vwuo na á̱ nwai kup mi̱n vam ang hu a̱ni nia ni shyia̱ nywai hu. Nywai nji hu á̱ lyen nyia̱ ku tei zwán bah. Fwuo byan hu hwa yet nki a̱ li a̱ka̱vwuo mi̱n kwa vam hu seap shong ku surup.

## Byinban da̱ a̱tyubishyi

Bí nin shyia̱ koji a̱wot ba̱ nywai a̱nietbishyi, á̱ tei li shishik a̱wot ma̱ jen jhyang ba̱ kwak a̱ka̱bung a̱ghyang.  Á̱ kan shyia̱ a̱bat ka ka̱ na tak nyia̱ bí tei zwan a̱ni bah ku ma̱nang ba̱ wa nghwut a̱ghyi ma̱ng a̱ghyi a̱ni tyia̱ nwuak shim nang ba̱ ncong ma̱ng zwan a̱wot á̱ si̱ nyia̱ zwop di̱ a̱tangka̱i tyifwuo hu ni. 

## A̱ya̱fang
Big Brother Naija

**Big Brother Naija**, á̱ za̱ ku ngyei **Big Brother Nigeria** a̱ni, a̱ yet ce a̱ka̱nan TV hwa mi̱ Naijeriya nang á̱ nyia̱ kuzang a̱lyia̱ ani.

## Ya̱fang
Bola Tinubu

**Bola Ahmed Adekunle Tinubu** (á̱ byin nggu a̱tuk mam 29 Zwat Tsat 1952) yet a̱tyukwai-nfwuo-á̱niet Naijeriya wa ma̱ng a̱kwak a̱son a̱byin Naijeriya a̱si̱ sot kwai-nfwuo-á̱niet *All Progressives Congress* wu. A̱ ku yet Gwomna Si̱tet Legwot kyiak neet ma̱ a̱lyia̱ 1999 ba̱ng si̱ tat 2007. Nggu wa yet a̱kwak a̱son a̱byin Naijeriya a̱fwun wu, neet ma̱ a̱tuk mam 29 Zwat Tswuon 2023.

## Bu nwuan
**Lion of Bourdillon*, fim dokumentri 2015 tazwa Tinubu, si̱ ku khwi a̱ni si̱ yet libel suit N150&nbsp;biliyon nang á̱ ku tyak shi̱ri̱ya nggu a̱ sii du nwuo mi̱ mak
* Langjen Legwot, ndyia̱ 2000 na
*Lyulyoot A̱yaagwomna Si̱tet Legwot

## A̱ya̱fang